b'\n_START_ARTICLE_\nDovrski grad\n_START_SECTION_\nZgodovina\n_START_PARAGRAPH_\nPolo\xc5\xbeaj so verjetno utrdili z zemeljskimi deli \xc5\xbee v \xc5\xbeelezni dobi ali prej, preden so leta 43 pri\xc5\xa1li Rimljani. To naj bi bilo razvidno iz nenavadnega vzorca zemeljskih del, za katere se ne zdi, da se dobro prilegajo srednjeve\xc5\xa1kemu gradu. Izkopavanja so dala dokaze o \xc5\xbeeleznodobni naselitvi lokacije gradu, vendar ni gotovo ali je to povezano z gradi\xc5\xa1\xc4\x8dem.  Izkopavali so tudi na gomili, na kateri sta bila cerkev in rimski svetilnik, in odkrili, da je gomila iz bronaste dobe._NEWLINE_Tu je tudi eden od dveh dovrskih 24 m visokih rimskih svetilnikov (ali Faros ), od katerih je eden \xc5\xa1e vedno ohranjen, medtem ko so ostanki drugega nasproti Dovra, na Western Heights. Tu je tudi klasi\xc4\x8den kamp, kjer so Normani pristali po svoji zmagoviti osvojitvi oto\xc4\x8dja.\n_START_SECTION_\nSasi in zgodnji Normani\n_START_PARAGRAPH_\nPo bitki pri Hastingsu oktobra 1066 je Viljem Osvajalec s svojimi silami korakal do Westminstrske opatije na kronanje. \xc5\xa0li so naokoli prek Romneyja, Dovra, Canterburyja, Surreyja in Berkshira. V konfederaciji petih pristani\xc5\xa1\xc4\x8d,  ustanovljene leta 1050, je bil Dover vedno glavni \xc4\x8dlan, zato je najprej pritegnil Viljemovo pozornost in dal Kentu moto invicta (kar pomeni nepremagan ali neosvojen). Po besedah Williama Poitiersa:_NEWLINE_Potem je korakal na Dover, ki je bil po poro\xc4\x8danju nepremagljiv in ga nasko\xc4\x8dil z veliko silo. Angle\xc5\xbei v strahu pred njegovim prihodom niso imeli zaupanja niti v svoje okope, niti \xc5\xa1tevilo svojih vojakov ... Medtem ko so se prebivalci pripravljali na brezpogojno predajo, so [Normani], po\xc5\xbere\xc5\xa1ni za denar, grad za\xc5\xbegali in velik del je bil kmalu v plamenih ... [Viljem je potem pla\xc4\x8dal za popravilo], prevzel je grad, vojvoda je \xc5\xbertvoval osem dni in mu dodal nove utrdbe. Grad je bil prvi\xc4\x8d zgrajen v celoti iz gline, a se je zru\xc5\xa1il in glina je bila nato uporabljena kot tla za veliko pritli\xc4\x8dnih prostorov. _NEWLINE_To bi lahko bilo popravilo in izbolj\xc5\xa1ava obstoje\xc4\x8de utrdbe ali gradu Sasov s sredi\xc5\xa1\xc4\x8dem okoli cerkve svete Marije de Castro, \xc4\x8deprav arheolo\xc5\xa1ki dokazi ka\xc5\xbeejo, da je bil dejansko nov grad mota oblikovan iz ni\xc4\x8desar v bli\xc5\xbeini._NEWLINE_Leta 1088 je bilo imenovanih osem vitezov za za\xc5\xa1\xc4\x8dito gradu: William d\'Albrincis, Fulberl de Dover, William d\'Arsich, Geoffrey Peverell, William Maminot, Robert du Port, Hugh Crevecoeur in Adam Fitzwilliam.\n_START_SECTION_\nHenrik II. do zgodnjega sodobnega obdobja\n_START_PARAGRAPH_\nMed vladavino Henrika II. je grad za\xc4\x8del dobivati prepoznavno obliko. Notranje in zunanje podgradje in velik bivalno-obrambni grad (keep) spadajo v ta \xc4\x8das. Za gradnjo enega od zadnjih pravokotnih gradov, ki so jih kdaj izdelali, je bil odgovoren in\xc5\xbeenir Maurice. _NEWLINE_Leta 1216 je skupina upornih baronov pozvala prihodnjega  Ludvika VIII., da pride in si vzame angle\xc5\xa1ko krono. Imel je nekaj uspeha pri osvojitvi obzidja, vendar na koncu gradu ni osvojil (glej: prva vojna baronov)._NEWLINE_Ranljiva severna vrata, ki so bila po\xc5\xa1kodovana pri obleganju, so bila spremenjena v podzemni predobrambni kompleks (tudi stolp svetega Janeza) in zgrajena nova vrata v zunanji kurtini na zahodu (Fitzwilljemova vrata) in na vzhodu (Constablova vrata). Med obleganjem so angle\xc5\xa1ki branilci zgradili navzven predor in napadli Francoze, kar je edinstven na\xc4\x8din predora na svetu. Tega je \xc5\xa1e vedno mogo\xc4\x8de videti v srednjeve\xc5\xa1kem delu._NEWLINE_V \xc4\x8dasu Stephena de Pencestra je bil postavljen stolp 22 z vetrnico, ki je bila pozneje znana kot Mill Tower.  Do obdobja Tudorjev je bila obramba nadome\xc5\xa1\xc4\x8dena s smodnikom. Za\xc5\xa1\xc4\x8dito je izbolj\xc5\xa1al  Henrik VIII., ki je grad osebno obiskal in ga obdal z obrambnim jarkom._NEWLINE_V angle\xc5\xa1ki dr\xc5\xbeavljanski vojni je bil najprej v kraljevih rokah, nato pa so ga prevzeli parlamentarci brez strela (zato se je izognil opusto\xc5\xa1enju in pre\xc5\xbeivel veliko bolje kot ve\xc4\x8dina gradov) leta 1642._NEWLINE_Dovrski grad je bil klju\xc4\x8dna to\xc4\x8dka za opazovanje prek kanala v angle\xc5\xa1ko-francoski raziskavi (1784\xe2\x80\x931790). Uporabljali so trigonometri\xc4\x8dne izra\xc4\x8dune za merjenje relativnega polo\xc5\xbeaja greenwi\xc5\xa1kega observatorija in observatorija v Parizu. To delo je nadzoroval general William Roy. Drugo angle\xc5\xa1ko opazovali\xc5\xa1\xc4\x8de, uporabljeno za meritve prek preliva do Cap Blanc Neza v Franciji, je bilo v naselju Fairlight v Vzhodnem Sussexu.\n_START_SECTION_\nNapoleonovo obdobje\n_START_PARAGRAPH_\nObse\xc5\xbena obnova je potekala ob koncu 18. stoletja med Napoleonovimi vojnami. William Twiss je bil poveljujo\xc4\x8di in\xc5\xbeenir ju\xc5\xbenega okro\xc5\xbeja in je kot del svojih nalog pri izbolj\xc5\xa1avi obrambe mest dokon\xc4\x8dal preoblikovanje zunanje obrambe v gradu, tako da je dodal ogromne bastijone in zagotovil dodatne polo\xc5\xbeaje za topove na vzhodni strani ter zgradil bastijon za dodatno za\xc5\xa1\xc4\x8dito na zahodu. Twiss je dodatno okrepil linijo na severnem koncu gradu, dodal redan (delo v obliki \xc4\x8drke V z izpostavljenim kotom proti pri\xc4\x8dakovanemu napadu) ali postavil plo\xc5\xa1\xc4\x8dad za top. Odstranil je streho gradu in jo nadomestil z masivnimi ope\xc4\x8dnimi oboki, ki so omogo\xc4\x8dali monta\xc5\xbeo te\xc5\xbeke artilerije. Twiss je zgradil tudi Kanonska vrata in povezal obrambo gradu s tisto v mestu._NEWLINE_S prihodom voja\xc5\xa1ke posadke v mesto je nastala potreba po voja\xc5\xa1nicah in skladi\xc5\xa1\xc4\x8dih za dodatne vojake in njihovo opremo. Re\xc5\xa1itev, ki so jo sprejeli Twiss in kraljevi in\xc5\xbeenirci, je bila ustvariti kompleks voja\xc5\xa1kih predorov pribli\xc5\xbeno 15 metrov pod vrhom pe\xc4\x8dine. Prvi vojaki so bili nastanjeni v njih leta 1803. Na vrhuncu napoleonskih vojn je v predorih bivalo ve\xc4\x8d kot 2000 mo\xc5\xa1kih in do danes je to edina podzemna voja\xc5\xa1nica, zgrajena v Veliki Britaniji._NEWLINE_Mlin na veter na Mlinskem stolpu (Mill Tower) je bil poru\xc5\xa1en v anglo-ameri\xc5\xa1ki vojni po naro\xc4\x8dilu vladnega telesa (Ordnance Board). Prodaja materiala poru\xc5\xa1enega mlina namre\xc4\x8d ni pokrila stro\xc5\xa1kov ru\xc5\xa1enja. Ob koncu napoleonskih vojn so bili predori delno spremenjeni in jih je uporabljala obalna slu\xc5\xbeba (Coast Blockade Service) za boj proti tihotapljenju. Tako je bilo le kratek \xc4\x8das, saj so leta 1827 sede\xc5\xbe preselili bli\xc5\xbeje obali. Predori so nato ostali zapu\xc5\xa1\xc4\x8deni ve\xc4\x8d kot stoletje.\n_START_SECTION_\nTajni medvojni predori\n_START_PARAGRAPH_\nIzbruh druge svetovne vojne leta 1939 je o\xc5\xbeivil predore za uporabo za zavetje pri zra\xc4\x8dnih napadih in pozneje za voja\xc5\xa1ki poveljni\xc5\xa1ki center in podzemno bolni\xc5\xa1nico. Maja 1940 je admiral sir Bertram Ramsey usmerjal evakuacijo francoskih in britanskih vojakov iz kraja  Dunkerque s kodnim imenom operacija Dinamo s svojega sede\xc5\xbea v predorih._NEWLINE_Voja\xc5\xa1ka telefonska centrala je bila postavljena leta 1941 in je imela sede\xc5\xbe v podzemlju. Stikalne plo\xc5\xa1\xc4\x8de so bile stalno v uporabi, zato so morali narediti nov predor ob centrali, da bi namestili vse baterije in polnilnike, ki so bili potrebni za delovanje. Mornarica jo je uporabljala za neposredno komunikacijo s plovili, pa tudi za usmerjanje re\xc5\xa1evalnih plovil zrak\xe2\x80\x93morje, ki so pobirala pilote, sestreljene v Dovrsko o\xc5\xbeino._NEWLINE_Predore so nato uporabljali kot zato\xc4\x8di\xc5\xa1\xc4\x8de za regionalni sede\xc5\xbe vlade ob jedrskem napadu. Ta na\xc4\x8drt je bil opu\xc5\xa1\xc4\x8den zaradi razli\xc4\x8dnih razlogov, tudi z ugotovitvijo, da kreda ne bi zagotovila pomembne za\xc5\xa1\xc4\x8dite pred sevanjem._NEWLINE_Ravni predorov so bili ozna\xc4\x8deni kot: A \xe2\x80\x93 aneks, B \xe2\x80\x93 bastijon, C \xe2\x80\x93 kazemata, D \xe2\x80\x93 dumpy in E \xe2\x80\x93 esplanade. Ravni A in C sta odprti za javnost, B je izgubljen, vendar \xc5\xa1e naprej preiskujejo dostop, dumpy in esplanade sta zaprta. _NEWLINE_Raven predora A je bil izkopan leta 1941 in se je uporabljal kot medicinska toaletna postaja za ranjene vojake. Bila je sestavljena iz dveh operacijskih dvoran in imela osnovno namestitev za bolnike. Vojake naj bi poslali na nujno zdravljenje v predore in nato prenesli v celinske bolni\xc5\xa1nice. Tukaj so bile tudi spalnice, kuhinje in jedilnice._NEWLINE_Kip admirala sira Bertrama Ramsaya je bil postavljen novembra 2000 zunaj predorov v \xc4\x8dast njegovemu delu pri evakuaciji Dunkerquea in za\xc5\xa1\xc4\x8diti Dovra med drugo svetovno vojno. _NEWLINE_Je ve\xc4\x8d kot tri milje teh predorov, ki segajo globoko v kredne klife, nekateri so \xc5\xa1e vedno neodkriti. Nekateri so preve\xc4\x8d nevarni za hojo. Celovite informacije o teh predorih ne bodo na razpolago pred letom 2020 ali 2025.\n_START_SECTION_\nGrad danes\n_START_PARAGRAPH_\nDovrski grad je spomeni\xc5\xa1ko za\xc5\xa1\xc4\x8diten , kar pomeni da je "dr\xc5\xbeavno pomembna" zgodovinska zgradba in arheolo\xc5\xa1ko najdi\xc5\xa1\xc4\x8de, ki je za\xc5\xa1\xc4\x8diteno pred nepoobla\xc5\xa1\xc4\x8denimi spremembami.  Prav tako je na seznamu zgradb I. razreda  in priznan kot mednarodno pomembna struktura.  Grad, skrivni predori in okoli\xc5\xa1ka zemlji\xc5\xa1\xc4\x8da so zdaj v lasti English Heritage in so velika turisti\xc4\x8dna zanimivost. _NEWLINE_V gradu je muzej Princess of Wales\'s Royal Regiment._NEWLINE_Med letoma 2007 in 2009 je English Heritage porabila 2,45 milijona \xc2\xa3 za vnovi\xc4\x8dno obnovo notranjosti gradu . Po podatkih Zveze za vodene oglede znamenitosti (Association of Leading Visitor Attractions) je leta 2010 grad obiskalo skoraj 350.000 ljudi.\n_START_SECTION_\nKraljeva kapela\n_START_PARAGRAPH_\nV gradu je kapela, posve\xc4\x8dena Toma\xc5\xbeu Becketu.\n_START_SECTION_\nCerkev svete Marije\n_START_PARAGRAPH_\nCerkev svete Marije de Castro stoji na obmo\xc4\x8dju Dovrskega gradu. Je mo\xc4\x8dno obnovljena struktura iz obdobja Sasov, zgrajena poleg rimskega svetilnika, ki je postal cerkveni zvonik. Uporabljata ga lokalno prebivalstvo in vojska, je cerkev dovrske voja\xc5\xa1nice.'